Japonisme

Lo **japonisme** es l'influéncia  de l'art japonés sus los artistas, primièrament franceses, e dempuèi occidentals.

Pendent que los intellectuals americans considerèron las estampas japonesas coma una forma vulgara d'art, l'ukiyo-e venguèt una novèla font d'inspiracion pels pintres impressionistas europèus e pels artistas cubistas. Es dins una seria d’articles publicats en 1872 per la revista *Renaissance littéraire et artistique*, que lo colleccionaire Philippe Burty balhèt un nom a aquela revolucion : lo japonisme.

## Istòria

Lo japonisme comencèt amb los colleccionaires d'art japonés, qu'expausan las òbras que possediguèron. Los primièrs exemplars d'estampas en Euròpa son mostrats a París. En 1856, Félix Bracquemond venguèt lo primièr artista europèu a copiar d'òbras japonesas. Causiguèt una òbra de Hokusai. Dempuèi, l'art japonés comencèt d'èsser fòrça apreciat. De colleccionaires, e de critics artistics viatgèron en Japon dins las annadas 1870 e 1880 e contribuiguèron a la difusion de las òbras japonesas en Euròpa, e pus particularament en França, pr'aquò que l'Exposicion Universala de París en 1878 presenta un grand nombre d'òbras japonesas de las colleccions Bing, Burty et Guimet. Lo roman de Pierre Loti *Madame Chrysanthème* publicat en 1887, popularizèt aquela moda del japonisme. Per las exposicions universalas parisencas de 1889 e de 1900, Japon foguèt fòrça present dins los domenis de l'arquitectura, de las estampas e de la produccion de ceramicas. D'òbras japonesas dintran dins las colleccions del Musèu del Lovre en 1892. Per l'exposicion universala de 1900 Hayashi Tadamasa capitèt de far venir de fòrça grandas òbras de Japon, l'emperaire Meiji prepausèt el meteis qualques pèças de la seuna colleccion personala.

## Artistas e movements

Los principals artistas japoneses qu'influencièron los artistas europèus foguèron Hokusai, Hiroshige e Utamaro. Artistas fòrça pauc coneguts en Japon perque produsián un art considerat coma leugièr e popular per los elèits japoneses de l'epòca. Lo japonisme doncas salvèt d'òbras qu'anavan desaparéisser e permetèt de desvolopar una via novèla de l'art japonés. 

En cambi, l'arribada dels Occidentals en Japon provoquèt de nombrosas reaccions a çò dels artistas japoneses. Par exemple dins lo domeni de la pintura, doas grandas escòlas se formèron : aquela del Nihon-ga (via japonesa) qu'aguèt tendéncia a perpetuar lo canon de la pintura japonesa, e aquela del Yo-ga (via occidentala), que desvolopèt tecnicas e motius de la pintura e de l'òli (veire Kuroda Seiki e Kume Keiichiro, fondador de la Societat del caval blanc, Hakuba-kai).

Entre los artistas europèus adèptes del japonisme se trapan:
*Van Gogh
*Manet
*Degas
*Renoir
*Pissaro
*Klimt
*Monet
*Gauguin e doncas jos son influéncia los Nabis
utilizant de formats japoneses  
*Vuillard
*Bonnard 
colleccionant d'estampas:
*Giuseppe De Nittis 
*Mary Cassatt 

Lo movement influéncia tanben d'autres domenis que la pintura coma los objèctes d'arts amb los greses esmaltats de Carriès e las produccions de l'ostal Christofle en metal patinat.

Tot l'Art novèl ten de referéncias japonesas, veire Émile Gallé.

## Galariá


Imatge:Van Gogh - Portrait of Pere Tanguy 1887-8.JPG|Portrait de Pere Tanguy  Exemple de l'influéncia de l'ukiyo-e en Euròpe
Imatge:Cover of Le Japon Artistique no 1 may 1888.jpg|Cobertura de la francesa "le Japon artistique", amb una vista del mont Fuji d'Hokusai.
Imatge:Van Gogh - la courtisane.jpg|Van Gogh - La courtisane (segon Eisen), 1887.


## Nòtas et referéncias

* Isabelle Charrier, *La peinture japonaise contemporaine de 1750 à nos jours*, La manufacture, 1991
* S. Elisseev, *la Peinture contemporaine au Japon*, 1922
* Brigitte Koyama-Richard,* Japon Rêvé*, Edmond de Goncourt et Hayashi Tadamasa, Paris, Hermann, 2001

## Vejatz tanben
### Bibliografia
* Yōko Takagi, *Japonisme in fin de siècle art in Belgium*, Pandora, Anvers, 2002, 320 p. 
* Gabriel P. Weisberg (et al.), *Japonisme: Japanese influence on French art, 1854-1910*, Cleveland Museum of Art, Cleveland, 1975, 220 p. 
* Gabriel P. Weisberg et Yvonne M.L. Weisberg, *Japonisme: an annotated bibliography*, Jane Voorhees Zimmerli Art Museum, Rutgers-The State University of New Jersey, New Brunswick, NJ ; Garland Pub, New York, 1990, 445 p.   
* *Le Japonisme*, Réunion des Musées Nationaux, Paris, 1988, 341 p.  (catalogue de l'exposition à Paris et Tokyo en 1988) 
* *Japonisme & mode*, Paris Musées, Paris, 1996, 208 p.  (catalogue de l'exposition au Musée de la mode et du costume à Paris en 1996)

### Ligams extèrnes
*Musée Guimet Arts asiatiques - Annales du Musée national des Arts asiatiques - Guimet et du musée Cernusch